Cesarhanmun/geonobi-data huggingface dataset:
地名: 長興 (全羅道, 都護府)
年: 1802.0

○備局言: "壯勇營撤罷後, 錢、穀、木、布、屯土、軍器、公廨, 區處移屬, 軍兵接濟、戶曹ㆍ內司各衙門奴貢給代措處之方, 各具別單以入。"
                【錢、穀、木、布區處別單, 各項米合二萬三百六十三石, 屬之惠廳, 各項米合六千八百二十三石, 屬之戶曹。 各項太合二千一百六十六石, 屬之惠廳, 各項太合二千六百九十二石, 屬之戶曹。 各項木合二百十五同, 屬之惠廳, 各項木合二百四十同, 屬之戶曹, 各項木合四同, 屬之兵曹, 各項木合二十四同, 屬之訓局。 各項木合二十二同, 屬之禁營, 木八同, 屬之御營, 木二十同, 屬之嶺南。 各項布合二十四同, 屬之戶曹, 各項布合十五同, 屬之兵曹。 各項錢合四千六百兩, 屬之惠廳, 各項錢合二千一百五十五兩, 屬之戶曹, 各項錢合四百五十三兩, 屬之禁營, 各項錢合三百十三兩, 屬之御營, 錢四十四兩, 屬之軍器寺, 各項錢合二千八百八十八兩, 屬之兵曹, 各項錢合一千八百兩, 屬之京畿, 各項錢合一萬四千六百七兩, 屬之海西, 各項錢合六萬五千九百三十八兩, 屬之關西, 各項錢合一萬六千二百十三兩, 屬之湖南, 各項錢合七千六百七十兩, 屬之嶺南, 各項錢合九千六百七十九兩, 屬之湖西, 錢三千兩, 屬之關東, 錢一千兩, 屬之關北, 錢九千兩, 屬之廣州。 別庫所管及餉色還穀仍分, 取耗秩, 各項租合六萬三千六百十五石, 小米一百十一石, 屬之京畿。 各項小米合一萬四千石, 屬之關西, 小米九百石, 屬之海西, 大、小米合一千一百九十四石, 屬之湖西, 各項米合二百八十六石, 屬之湖南, 米四千石, 屬之嶺南, 各項米合三千五百石, 屬之關東。 拜峯米二千七百石、租二千石, 鷺梁還米一千二十石, 古城還米一千石、租三千二百二十八石, 屬之各該鎭。 屯土區處秩, 扶安屯、古阜屯、固城屯、金海屯、昌原屯、橫城屯、洪州屯屬之廣州, 於支屯屬之御營, 振威屯、陰竹屯、漣川屯、始興屯屬之均廳。 鳳山屯、黃州屯、甕津屯、安州屯、傳川屯、長興屯、定州屯、振威屯、高陽屯、金浦屯、砥平屯、楊根屯、加平屯、箭串菜田稅、興德洞圃田稅、桃渚洞圃田稅、鷰谷寺白紙, 屬之內司。 水原屯、安山屯、始興屯、龍仁屯, 屬之水原府。 長淵屯、廣州屯、嘉山屯、古城屯、永柔屯、公州屯、伊川屯、龍岡屯、陰竹屯、坡州屯屬之均廳。 果川屯屬之鷺梁鎭, 拜峯屯屬之該牧官。 外別庫所管柳川、平山、信川屯稅, 長水寺稅修城庫所管大有屯, 賭地租, 莞千庫所管火巢內稅, 連山屯稅, 平薪屯稅穀, 牙兵收布七百同, 以上本是五營所管, 仍屬之水原府。】
地名: 長興 (全羅道, 都護府)
年: 1814.0

○禮曹, 以各式年京外忠、孝、烈狀報政府, 分等抄啓。 忠臣旌閭秩。
                【京居故學生李興植, 辛未西賊時, 從其兄祜植, 郭山任所及賊突入奮罵遇害。】
              孝子旌閭秩。
                【京居故府使沈養之, 故庶尹丁志德, 故良人池道榮, 故副正申韺, 故都正黃運祚, 贈敎官李復運, 故學生韓光益, 故童蒙愼根秀, 水原府故正言崔道文, 故進士崔受復, 積城庶人李厚孫, 鎭岑故士人柳東爀, 全州故士人趙大壽, 延安故官奴李昌梅, 安邊故學生柳仁淸, 咸興故學生朱欽烈。】
              孝婦旌閭秩。
                【豐川閑良朴震杓母崔姓, 原州故業儒李童錫妻金氏。】
              烈女旌閭秩。
                【京居故士人申錫殷妻愼氏, 故士人沈宅模妻李氏, 故將仕郞朴敬植妻郭氏, 故學生李明誠妻韓氏, 故學生趙旭永妻洪氏, 故出身徐命俊妻金姓, 故學生李羲龜妻兪氏, 故學生南秉憲妻徐氏, 故通德郞鄭昇燠妻李氏, 士人愼師一妻元氏, 故學生許晩妻李氏, 士人權仁壽妻李氏, 故學生尹佐烈妻李氏, 開城府故士人林景立妻朴氏, 故副司果劉順龍妻張氏, 水原府故下吏羅繼述妻朴姓, 故旗牌官朴奎淵妻兪姓, 始興故學生柳最寅妻金氏, 永平故學生金學禮妻成氏, 陽川故士人權攸妻丁氏, 公州贈參判崔相奎妻文氏, 淸安故士人洪在範妻金氏, 天安故良人白東齊妻崔姓, 臨陂故士人趙益淳妻金氏, 金堤故士人李晩得妻朴氏, 光州故閑良吳次培妻白姓, 法聖故閑良宋允之妻朴姓, 古阜故士人李始采妻柳氏, 大丘故士人李咸厚妻尹氏, 永川故良人朴千億妻崔姓, 聞慶故士人鄭渭妻申氏, 英陽故士人李壽延妻李氏, 居昌故士人卞東賢妻李氏, 靈山故學生裵允徽妻權氏, 昌原故業儒朴擎天妻裵氏, 慶州故士人崔宗白妻鄭氏, 楊口故學生鄭橒厦妻朴氏, 洪川故士人閔建洙妾李姓, 安峽故學生李㫼妻李氏, 春川故士人崔瑞妻李氏, 海州故士人李尙祖妻梁氏, 黃州故士人安得濟妻金氏, 瑞興故閑良嚴東延妻吳姓, 義州故士人白允希妻趙氏, 成川故學生金大白妻金氏, 故學生洪尙一妻朴氏, 順川故學生李昌國妻金氏, 嘉山故學生金仁識妻吳氏, 安北兵營吏金錫履妻金氏, 厚州鄕人元光華妻姜氏, 鏡城故學生玄啇枻妻鄭氏。】
              孝女旌閭秩。
                【大丘故士人李咸厚兩女兒。】
              忠臣贈職秩。
                【居昌故監務李智活, 端宗遜位, 棄官自靖者也。 溫陽故士人姜玳, 戊申逆變, 倡義討賊者也。 晋州故義兵將許國柱, 倭變倡義入守晋陽者也。 慶州故奉事白
                  以昭, 倭變倡義丁酉戰亡者也。 慶山故參議張夢紀, 倭變倡義殉節於唐橋之戰者也。】
              孝子贈職秩。
                【京居故通德郞金義集, 故學生尹恒東、李羲龜、南鏽, 水原府故士人金星烈, 開城府故士人韓道奕、禹得龍, 富平故衛率南淵, 洪陽故進士李彪, 藍浦故通德郞李基商, 報恩故僉知黃遇河, 故士人宋保相, 沃川故士人鄭利濟, 鎭岑故士人李乘, 牙山故士人朴履和, 長興故士人趙碩泰, 全州故郡守李汝忠, 興陽故士人秦聖夏, 羅州故士人羅尙紀, 彦陽故進士徐錫麟, 金山故士人曺世龍, 安義故學生愼守沉、知禮故學生李衒績, 晋州故學生鄭鉉毅, 安東故生員申光集, 平海故士人黃命圭, 洪川故士人閔光魯、閔百珍, 春川故學生韓德祚, 海州故士人金百源, 長淵故士人白鴻儀。】
地名: 順天 (全羅道, 都護府)
年: 1392.0

○孫興宗、黃居正、金輅等還朝。 慶尙道流人李種學、崔乙義, 全羅道流人禹洪壽、李崇仁、金震陽、禹洪命, 楊廣道流人李擴, 江原道流人禹洪得等八人死。 上聞之, 怒曰: "杖一百已下者皆死, 何故也?" 崇仁, 星州人, 字子安, 號陶隱, 星山君
              元具之子。 前朝至正庚子年十四, 中成均試, 壬寅, 中禮闈試丙科第二人, 拜藝文修撰, 累遷至典理佐郞。 洪武辛亥, 朝廷命遣貢士, 文忠公
              李仁復、文靖公
              李穡掌鄕試, 擢崇仁爲第一。 恭愍惜之不遣, 尋授成均直講、藝文應敎, 以至典理摠郞。 時金承得構朴尙衷等于池奫, 俱貶于外。 崇仁亦貶大丘縣, 戊午, 以成均司成召還。 辛酉, 喪母。 壬戌, 起復, 左右衛上護軍, 掌成均試。 以父在且踰期年不辭, 然人以此短之。 遷至典理判書, 陞密直提學。 丙寅, 以賀正使如京, 戊辰春, 被崔瑩門客鄭承可之讒, 貶通州。 夏, 瑩敗召還, 復知密直司事。 冬, 左侍中李穡朝京, 以崇仁爲副行。 己巳秋, 有人自日本來, 自稱永興君。 崇仁以姻親, 嘗識其爲人甚悉, 乃辨其僞, 見貶星州。 庚午夏, 以尹彛、李初之獄, 逮繫淸州, 以水災宥歸忠州。 壬申春, 復知密直, 夏, 貶順天。 至是, 居正至羅州, 杖其脊, 遂卒于南平, 年四十六。 子四人: 次點、次若、次騫、次參。 崇仁聰明絶人, 讀書輒成誦, 年未冠, 詩文已爲時輩所推。 博極群書, 尤精於性理之學, 自直講至判書, 皆兼製敎。 李穡病後, 事大文字, 全出其手。 高皇帝稱之曰: "表辭精切。" 李穡嘗曰: "吾東方文章, 前輩無如子安者。" 今我殿下命文忠公
              權近, 序其遺藁, 印行于世。 初與鄭道傳爲友, 從遊最久。 道傳後附趙浚, 知浚惡崇仁, 反陰毁之, 以致於死。 種學字仲文, 韓山伯
              穡之次子, 天性英豪。 恭愍甲寅年十四, 中成均試, 僞朝丙辰, 中同進士, 遂拜長興庫使, 積官至密直司知申事。 戊辰, 掌成均試, 陞僉書密直司事。 己巳, 同知貢擧。 時李穡當國, 種學連歲掌試, 人頗譏之。 恭讓君立, 李穡見劾, 種學亦貶。 庚午, 尹彛、李初之獄作, 父子俱在淸州逮中, 以水災, 俱得蒙宥。 壬申, 又貶咸昌。 至是, 興宗至雞林, 欲行脊杖, 門生金汝知方爲判官, 陰戒吏不得行法外刑, 因是僅活。 移置長沙縣, 興宗遣人, 追至茂村驛, 乘夜縊之, 年三十二。 子六人: 叔野、叔畦、叔當、叔畝、叔福、叔畤。 洪壽, 丹陽伯
              玄寶長子。 僞朝丁巳, 中同進士, 拜郞將兼成均博士, 累遷至知申事, 陞大司憲。 己巳, 拜僉書密直司事, 壬申夏, 貶順天, 亦因居正杖脊而死, 年三十九。 子四人: 成範、承範、興範、希範。 初玄寶族人金戩者嘗爲僧, 潛奸其奴樹伊之妻, 生一女。 戩之族人, 皆謂樹伊之女, 獨戩謂爲己女, 密加愛護。 戩後爲俗, 逐樹伊而奪之爲妻, 以其女嫁士人禹延, 盡給奴婢田宅。 延生一女, 適貢生鄭云敬。 云敬積官至刑部尙書, 生三子, 長卽道傳。 方其始仕, 玄寶子弟皆輕侮之, 每遷除臺省, 不署告身。 道傳意玄寶子弟使然, 嘗憤怨。 及恭讓君立, 以洪壽子成範爲駙馬。 道傳懼成範等, 乘勢發其原, 凡可以陷玄寶一門者, 靡不圖之。 及開國之際, 構殺成範, 遂構玄寶父子, 欲寘於死。 又緣趙浚與李穡、李崇仁有隙, 仍構穡及種學、崇仁等, 欲以爲援例。 及製卽位敎書, 條例便民事目, 繼論玄寶等十餘人罪, 寘諸極刑。 上使都承旨安景恭讀之, 驚駭曰: "旣云布寬大之恩, 何若是歟! 宜皆勿論。" 道傳等請減等決罪, 上曰: "禹玄寶、李穡、偰長壽雖減等, 亦不可。" 乃請其餘決杖有差, 上意決杖者不至於死, 勉從之。 道傳與南誾等陰謂居正等曰: "杖一百者, 不宜得生。" 居正等杖殺洪壽兄弟三人, 崇仁等五人皆及於死。 居正等還, 以因杖病死聞。 道傳欺罔上聰, 以報私憾, 上初不知, 及聞其死, 大加傷嘆。 我殿下辛卯之秋, 追理居正、興宗等罔上擅殺之罪, 以雪其冤。
地名: 順天 (全羅道, 都護府)
年: 1398.0

○道傳字宗之, 號三峯, 安東
              奉化人, 刑部尙書云敬之子。 前朝恭愍庚子, 中成均試, 壬寅, 中同進士, 累遷至通禮門祗(侯)
                〔候〕
              。 丙午, 連喪父母, 廬墓終制。 辛亥, 召拜太常博士。 恭愍親享宗廟, 道傳按圖製樂器。 遷禮儀正郞、藝文應敎, 進成均司藝。 甲寅, 恭愍薨, 乙卯, 殘元使者至境上, 道傳曰: "先王決策事明, 今迎元使不可。 且元使欲加我罪名而赦之, 其可迎乎?" 時宰不聽, 道傳强言之, 見怒貶會津。 甲子, 賀聖節使鄭夢周, 擧爲書狀官赴京, 還拜成均司成。 丁卯, 乞郡爲南陽府使。 戊辰, 上當國, 召拜大司成, 屢獻計, 陞密直提學、知貢擧。 爲十學都提調, 敎詳明太一諸算法, 移藝文提學, 作《胗脈圖訣
                  〔診脈圖訣〕
                》。 己巳, 與趙浚等, 請革私田。 恭讓立, 陞三司右使, 以中興功臣封忠義君。 庚午, 陞政堂文學。 尹彛、李初誣罔之獄作, 道傳力主其議, 鄭夢周言於上, 寢之。 道傳以計稟使如京。 辛未, 上言刑賞得失, 恭讓不能容, 貶羅州。 壬申, 召還, 與南誾等定計推戴。 上卽位, 策勳爲一等, 加門下侍郞贊成事、兼判尙瑞。 又以計稟使如京, 陞判三司事、兼判三軍府事。 爲三道都統使, 作《陣圖》、《蒐狩圖》、《經國典》、《經濟文鑑》。 又作樂歌, 有《夢金尺》、《受寶籙》、《文德》、《納氏》、《靖東方》等曲。 與鄭摠等, 修撰《高麗國史》。 封奉化伯, 階特進崇祿。 丙子, 同知貢擧, 始用初場講經之法。 丁丑, 宣撫東北面, 定州郡名, 築孔州城。 戊寅春, 還, 上迎勞以厚。 道傳天資聰敏, 自幼好學, 博覽群書, 議論該洽, 常以訓後生闢異端爲己任。 嘗窮居偃仰, 自謂有文武才。 從上至東北面, 道傳見號令明肅、卒伍整齊, 進而密言曰: "美哉此軍, 何事不可濟?" 上曰: "何謂也?" 道傳對曰: "謂擊倭寇于東南方耳。" 營前有老松一株, 道傳請留詩松上, 白而書之曰: "蒼茫歲月一株松, 生長靑山幾萬重。 好在他年相見否? 人間俯仰便陳蹤。" 及開國之際, 往往醉中微誦曰: "不是漢
              高用子房, 子房乃用漢
              高。" 凡可以贊襄者, 靡不謀之, 卒成大業, 誠爲上功。 然以量狹, 多忌且怯, 必欲害其勝己, 報其宿憾, 每勸上殺人立威, 上皆不聽。 所撰《高麗史》, 恭愍以後筆削, 多不以實, 識者非之。 初道傳師事韓山
              李穡, 與烏川
              鄭夢周、星山
              李崇仁爲友, 情好實深。 後欲納交趙浚, 讒毁三人, 以成仇怨。 又以外祖禹延妻父金戩, 嘗爲僧, 潛奸奴樹伊妻, 生一女, 是爲道傳外祖母。 禹玄寶子孫以戩姻族, 熟聞其說。 道傳當初除拜, 告身淹滯, 謂爲玄寶子孫, 揚說使然, 積其憤怨。 及其得志, 必欲陷玄寶一門, 釀成其罪, 陰嗾居正等, 殺其三子及崇仁等伍人。 乃與南誾等, 欲挾幼孼, 恣行己志, 謀害宗親, 身與三子, 俱及於死。 誾, 晋州
              宜寧人, 檢校侍中乙蕃之子。 恭愍甲寅, 中成均試, 僞朝庚申, 拜社稷壇直。 乙丑, 倭寇作耗三陟郡, 城小且危, 難其守, 誾自薦以行。 旣到郡, 寇猝至, 誾開城門, 率十餘騎突出擊之, 寇敗走。 事聞, 以司僕正召還。 戊辰, 從上至威化島, 與趙仁沃等, 獻回軍之議, 且密謀推戴, 以上嚴謹, 不敢發言。 旣還, 密言於殿下, 殿下戒以勿言。 己巳, 拜鷹揚軍上護軍、兼軍簿判書, 庚午, 陞密直副使。 壬申, 恭讓信讒疑忌, 事且不測, 殿下乃召誾, 令與素歸心者, 密議推戴。 及上卽位, 拜判中樞院事, 賜奮義佐命開國功臣之號。 累遷至參贊門下府事、兼判尙瑞寺事、右軍節制使。 丁丑, 封宜城君。 誾性豪邁無檢束, 自幼好奇計, 開國之際, 功在上列。 然以不學識闇, 贊成康氏奪嫡之計, 遂與道傳等, 圖擅國柄, 欲去宗親, 卒及於禍, 年四十五。 子四, 景壽、景祐、景福、景祉。 孝生, 順天
              富有人, 知錦州
              仁立之子。 僞朝庚申, 中成均試。 癸亥, 登乙科第二人, 由堂後積官至掌令。 以世居全州, 素歸心於上, 得與開國功臣之列。 自中丞出按慶尙, 陞中樞院副使。 又爲慶尙道都觀察使, 制造兵器, 人稱精巧。 官至藝文館大提學、富城君。 年五十。 子道源。 葳, 密陽人。 初仕恭愍, 以至僞朝, 歷仕中外, 見稱才能。 金海、晋州、雞林、永興, 皆其所歷。 屢擊倭寇, 國家知有將略, 累遷至密直副使。 出鎭合浦, 領舟師攻破對馬島。 及上卽位, 朴仲質等在逮辭及, 臺諫連章請置極刑, 上營救俾全。 陞參贊門下府事, 命典禁軍。 至是, 諸王子召之, 率甲士出闕門遲回, 以至於死。 子耆。 曼殊, 文化人, 右副代言總子。 恭愍朝, 爲寶馬陪行首, 癸卯, 拜將軍, 累遷至密直副使。 丁巳, 從上豐海道, 擊倭寇, 戊辰, 從上至威化島, 與議回軍, 拜知門下, 稱爲回軍功臣。 庚午, 拜門下評理, 辛未, 兼鷹揚軍上護軍。 及上卽位, 稱爲原從功臣, 拜商議門下府事。 及是, 率其子源之至, 罔知進退, 皆及於死。 子三人, 長卽源之, 次隱之、衍之。
地名: 順天 (全羅道, 都護府)
年: 1408.0

○流司憲執義鄭守弘于羅州, 掌令許謨于樂安, 持平鄭欽之于長興, 李有喜于順天。 初下敎一款云: "辭位之時, 無咎入與我言: ‘高論之人雖多, 大臣到父家, 有已議承敎者。’" 司憲府移牒忠淸道觀察使, 問無咎以大臣爲誰, 無咎對以"河崙嘗至父家曰: ‘上意如此, 似不得請。’" 是日, 守弘等上疏論崙黨附閔氏不忠之罪, 乞收職牒鞫問, 仍遣吏守直。 前此有旨, 大臣有犯, 必先條奏取旨, 然後乃劾其人。 至是, 憲府先劾後聞, 上聞之大怒, 夜召巡禁司副司直崔揆, 執守弘及掌令許謨、持平鄭欽之ㆍ李有喜下獄。 又遣承傳宦者尹興阜於崙家, 黜去守直憲府書吏所由。 上曰: "無咎所言承敎者, 河崙曾不與焉, 憲府誤矣。" 乃命左副代言安騰, 同巡禁司官鞫問守弘等, 且問先發言者爲誰, 又遣興阜監之。 命巡禁司兼上護軍趙涓曰: "守弘等供狀, 須取謀害大臣四字。 如不吐實, 勿論訊杖多少, 以招納爲限。" 有喜供稱: "前日之議, 臣實唱之。 河崙之罪, 情攝不忠, 君父之讎, 不共戴天, 所當先發後聞。 臣等迂疎, 但守直而請罪耳。" 於是杖有喜, 問首謀者, 終不服。 遣左代言李慥于河崙之第, 令出視事, 崙詣闕謝恩啓曰: "今臺員以臣之故, 咸受箠楚, 臣實自愧, 心豈能安! 乞加寬貸。" 上不答, 乃使知申事黃喜傳旨曰: "憲府請罪之辭, 卿應不知, 今以告卿。" 喜因以疏意歷告之, 崙涕泣而對曰: "昔者殿下欲傳位, 使李叔蕃、李良祐卽臣家諭旨, 且使臣畫定辭位規模而進, 臣謂二人曰: ‘奉如此王旨, 來臣家可乎? 上行年雖至六七十, 世子雖至三四十, 猶爲不可。 況上春秋方盛, 世子幼沖, 甚爲不可。 宜還更啓。’ 其後叔蕃等再來曰: ‘主上必欲傳位, 以爲軍國大政, 我當斷決, 其餘國務與事大等事, 政丞與王共治如何?’ 臣於其時垂泣而答曰: ‘有何政丞與王共治哉? 臣則當以匹馬遁去耳。 臣請以一家譬之, 臣唯一子別居, 盡給以眼前使喚奴婢, 其奴婢等以臣子每加鞭撻皆泣, 悉還吾家乞憐, 臣中分而與之。 況國有二君, 則新舊臣僚, 應有造言生事, 互相殘滅, 不可遏也。 前朝忠烈王傳位忠宣王, 忠肅王傳位忠惠王, 未幾皆復位, 厥鑑不遠。’ 後數日, 上傳國寶於世子。 臣召尙瑞司丞鄭欽之問曰: ‘世子受此寶, 將欲如何?’ 欽之曰: ‘計無所出。’ 臣曰: ‘告世子, 使若自出意者, 陪國寶還入, 置於闕內可矣。’ 及再送國寶于世子殿, 臣與趙英茂率百官奔告于德壽宮, 殿下遣人止之, 臣等中途而還。 臣乃入義安大君
              和之家, 謂和曰: ‘可急詣德壽宮, 啓以今日之事, 庶幾沮止。’ 是日, 臣又至驪興府院君家, 謂霽曰: ‘今請之不得, 大人何不詣闕力止之乎? 群臣亦猶是也, 況大人乎? 宜率諸子以請。’ 霽聞臣之言, 乃詣闕。 臣與殿下之間, 非待今日臺諫劾問而後知也。" 又曰: "前朝趙日新、辛旽擅權, 言官多受刑。 國家創業以來, 言官無受刑者, 今以臣之故, 乃杖問臺員。 臣之驚恐, 何可勝言! 願特賜放免。" 又曰: "犯罪而疑其逃者, 守直可也, 在涉疑似者, 不必守直。 此事亦須詳定。" 又曰: "臺諫員, 宜用衆人薦望, 如有不中程式者, 罪及擧主, 然不可使官高者擧之。 然則反爲有害, 宜取朝士之望。" 上曰: "卿之所言, 皆我夙夜于懷之事, 唯薦擧之法則慮不及此。" 崙泣對曰: "臣非欲干譽也。 若以臣之故, 必欲加嚴刑於憲臣, 則臣將何面目以示人乎? 伏望上慈。" 上曰: "然則予將酌量。"
地名: 順天 (全羅道, 都護府)
年: 1410.0

○巡禁司啓尹穆等五人父子母女妻妾等罪, 依律施行, 命依李茂妻子之例。 乃流穆姪希夷于公州, 希齊于淸州, 李彬伯叔父牧于寧海, 地于瓮津, 姜思德子待于順天, 趙希閔父瑚于合浦, 柳沂父厚于光州, 子方善于永州, 方敬于蔚州。 希閔弟須·雅、姊金自知妻、妹尹粹妻、柳沂弟漢、尹穆姊韓尙桓妻, 皆沒爲刑曹都官奴婢。
地名: 順天 (全羅道, 都護府)
年: 1424.0

○刑曹啓: "全羅道
              順天戶長林頓戶婢莫莊竊樂安住徐義乳兒抱養。 林頓以爲不可認良爲奴, 令莫莊父朴松還其家, 朴松負歸, 至中路棄之巖石間, 以石壓殺。 按律, 莫莊以設方略而誘良人, 當
                〔杖〕
              一百, 徒三年, 朴松以故殺人, 當斬。" 從之。
地名: 順天 (全羅道, 都護府)
年: 1426.0

○刑曹啓: "京畿
              利川囚奴珍衣大, 刼勑妻婢三德, 以奸夫所生小奴, 棄置衆塚間, 因而致死, 律該絞。 順天囚殺人鄭豆彦, 律該斬。" 從之。
地名: 順天 (全羅道, 都護府)
年: 1428.0

○禮曹訪京外孝子順孫節婦以啓: "京城東部人幼學韓允雍, 大司成黃鉉女壻也。 性厚直, 父皐早歿, 事其母至孝, 晨而省, 午而問, 昏而定, 問衣燠寒, 隨節以供衣服。 一日三進母家, 雖雨雪不廢。 其侍側也, 溫言和色, 以安母志爲心。 或得珍味, 雖少必以饋母, 若有疾, 必嘗藥以進, 色憂達曙不寐。 中部人幼學李成蹊, 司直元之獨子也。 不離親側, 怡色柔聲, 出告反面, 晨昏定省, 不敢違志。 親得疾經年, 成蹊不食甘旨, 憂念不弛, 旁求藥餌, 盡誠治療。 二親連逝, 居憂六年, 一依《家禮》。 及返魂, 成影幀, 朝夕奉獻不怠, 薦新物以時, 誠孝至今如一。 家失火, 書籍貲産, 盡爲所燒, 先奉影幀以出, 俾免於火。 前錄事全忠禮, 父死, 寢苫枕塊, 唯歠糠粥, 不嘗美味。 喪畢, 奉神主, 朝夕必祭。 又事其母, 順志不違, 出告反面, 晨昏定省, 有疾則藥必先嘗, 如此至老不改。 京畿
              長湍人幼學裵弘湜, 母死, 不食三日, 大斂始食粥。 廬墳三載, 寢苫枕塊, 祈寒暑雨, 侍墓側終日, 旌表其門閭。 及父歿, 哀毁踰前喪。 安城人學生宋倫有兄三人, 倫以季子, 廬墓三年畢, 結廬墓傍, 素食省侍者, 又四年。 原平人幼學尹興智, 父死, 不食累日, 喪事一依《家禮》, 守墳三年, 歠粥不食菜果, 手自炊爨, 以供朝夕。 學生林自秀, 父死, 廬墳三年, 歠粥, 不寢茵席, 朝夕手自炊爨。 抱川人前廣興倉副丞鄭冕, 父母連逝, 廬墳六年, 與弟親負石, 築墻成砌, 晨夕必哭。 分奴婢貲産必均, 不敢以一毫加於己。 且泣曰: "生子願有室者, 父母之心也, 而二弟俱未得婚, 何以爲生?" 遂以己所分得貲産土田奴婢加給。 忠淸道
              大興人學生金順、前司正金可畏, 兄弟也。 遭父母喪, 歲適大饑, 順守母墳, 可畏守父墳, 織屨易粟, 躬自炊爨, 以終三年。 溫水人任山壽, 父母歿, 日擔土成墳, 守墳哭泣終六年, 每遇朔望必祭。 全羅道
              順天人幼學鄭江, 母歿, 父娶後妻。 江之家距父家五里許, 日三往問安, 雖盛暑雨雪不廢。 父日掃庭宇, 江每曉先父未起, 躬自灑掃, 以代其勞, 父在未嘗遠遊。 每鄕人宴集, 過時輒歸, 勸之留, 則曰: "未知家尊安否, 敢辭耳。" 嘗佩一囊, 得異味必盛之, 歸遺其父, 孝誠終始不懈。 父死, 食粥寢苫, 廬墓三年。 慶尙道
              咸昌人金難, 所居屋僅一間, 一日失火, 其母病不能起。 難冒火抱母以出, 俱爲火所爛, 母三日死, 難經年得愈。 蔚山人生員宋滔, 父母俱患宿疾, 侍藥十餘年, 父母間一歲連歿。 滔親負土石, 營墳喪制, 一從《家禮》, 不用浮屠法。 立祠堂以安神主, 焚香晨謁, 以時祭之, 得新物輒獻。 宜寧人前司正朴成德年九歲喪父, 及長遷葬, 白衣素食, 追服三年。 母年今七十三歲, 素患風疾, 成德侍藥不離側, 具甘旨以供。 或因軍務經宿於外, 則曰: "母老矣。" 不食魚肉。 居昌人幼學劉安, 年十五父歿, 身自炊爨, 以供朝夕, 擔土石營墳, 廬居三載, 終不怠。 母死, 又廬墓三年, 哀痛如父喪。 大丘人前散員張恃, 父歿旣葬七日, 始歠粥, 不食菜果, 苫塊以居, 不結廬。 執炊爨, 擔土石, 無不親躬, 哀慕三年, 常如侍殯之日。 母歿, 又廬墳三載。 一日夕奠, 有虎來吼, 略無懼色, 不去墓側。 黃海道
              白川人韓箕斗, 執心廉直, 父歿, 廬墓三年, 事母盡孝。 瑞興人幼學李甲耕, 母歿守墳, 伐木耕田, 以供朝夕。 父又沒, 連六年廬墓。 咸吉道
              北靑人前司直李甫家、學生申汝和, 竝居父喪, 守墳三年。 平安道
              撫山人學生金汝貴, 父母之喪, 俱守墳三年, 歠粥。 學生李天瑞, 父死廬墳, 得疾方劇, 不替朝夕, 以終三年。 江西人前正設判官朴侃, 以獨子守兩親墳各三載, 躬自炊爨供朝夕, 時至則哭泣盡哀。 每歲春秋, 親擔土加塚。 京畿
              安城人書雲正鄭均妻許氏, 年三十六夫歿, 守信以居, 日供甘旨, 以養其母。 每遇俗節及己生晨, 必獻壽。 癸卯甲辰年間, 疫疾大熾, 蒼赤亦臥, 許氏不畏病, 具饌奉母如平時, 己與母俱無恙。 後母死, 葬于家北, 朝夕必祭, 出告反面。 京城南部人司宰副正金允和妻李氏, 夫歿葬于抱川, 守墳三年。 京畿
              積城人節制使洪尙直妻文氏, 夫歿廬於墓側, 朝夕上食, 至大祥暫不離墓側, 制已終, 不忍遠離, 居近里, 每遇朔望及俗節必祭之。 忠淸道
              公州人學生朴漢生妻鄭氏年二十, 夫棄之, 娶他妻, 父母欲嫁之, 不從。 年三十, 其夫死, 父母又欲嫁之, 又不從。 洪州人監務李仲贇妻林氏, 早喪夫守節, 母歿守墳三年。 少監朴孟文妻趙氏年三十九夫歿, 守墳三年, 母歿又守墳。 全羅道
              全州人幼學崔以源妻李氏, 年十八夫死, 請于父母, 葬家側。 家甚貧, 賣貲産以供朝夕, 終三年後, 父母欲奪志, 日已定, 亡走舅姑家, 終守其節。 及第金九淵妻李氏, 年二十六夫歿, 居于近墓之地, 朔望必親祭, 隨母居十三年, 不進酒肉, 或時製襪, 燒于墓前, 如事存焉。 南原人戶長梁佃妻, 年二十八夫歿, 父母欲嫁之, 以誓自守, 不食魚肉葷菜。 潭陽人學生崔有龍妻, 年四十四。 歲戊辰倭寇大至, 有龍赴內廂防禦, 妻携二幼子, 匿巖下草莽中, 賊刦欲淫之, 固拒不從, 賊以槊刺殺之。 適隣人匿其傍, 見而哀之, 賊退收屍而葬。 濟州人中樞院副使李沈妻文氏, 年十九而嫁, 居三年, 沈如京, 無子獨居。 沈歿, 欲娶者多, 固守其節。 旌義人職員石阿甫里介妻無命, 年二十而嫁, 居九年夫死, 無子無父母奴隷, 甘心窮餓, 求婚者衆, 終不改節。 慶尙道
              慶州人茶房別監余伯壎妻尹氏年十九, 夫死無子, 又無奴僕, 家甚貧, 朔望親奠, 號泣終制。 其母欲奪志, 亡走舅姑家, 以全其節, 後服舅喪三年不怠, 至今奉祀。 黃海道
              谷山人知郡事李台慶妻姜氏年二十九, 台慶歿, 三年後四時祭享必誠。 判事曹允明欲娶之, 斷其髮不從。 象山君之子姜鎭又欲娶之, 及門亡匿, 又斷其髮, 親屬屢禁, 卽如京, 久之乃還, 供時祭如舊。 平安道
              陽德人幼學尹元常母, 年三十二夫死, 服喪三年, 每遇朔望祭, 不離墳側哀號。 有六子皆幼, 身親薪水之勞, 零丁獨居, 母與親族强欲奪之, 固拒之, 養姑二十年至孝, 姑歿斬衰三年。 撫山人記官乙奉母, 年三十三夫死, 喪三年畢。 母與親族欲奪志, 不從。 母年八十九, 奉養益虔。 夫死二十年, 每遇忌日, 輒被髮痛哭。 慶州訓導官尹統, 方在孩提父死, 及長, 每以不及事父爲恨, 事祖父如事父。 閔祖父年老, 侍側日短, 辭職歸, 晨昏定省, 常不離側, 奉養務適意。 及歿, 哀號不已, 廬墓傍, 蔬食二年, 時祭盡誠敬, 事之如生焉。" 命下吏曹。
地名: 順天 (全羅道, 都護府)
年: 1429.0

○刑曹啓: "廣州住私奴元萬, 通其主處女古音德生子, 率逃至順天自縊死。 古音德, 律該處斬。" 從之, 仍命收恤奸生嬰孩, 勿令飢寒致死。
地名: 順天 (全羅道, 都護府)
年: 1434.0

○召領議政黃喜等議曰: "婆猪江
              野人投化出來, 願爲臣服者, 比比有之。 若從願受之, 則彼必繼踵而來, 絡繹不絶, 不惟驛路之勞瘁, 國家支待, 將有不勝其弊者矣。 況婆猪江元係建州之衛, 其人皆受制於中朝, 彼雖投降, 非我國所當擅受者也。 前降勑書有曰: ‘各順天道, 輯和隣境。’ 是使彼我之間, 交相通好, 不相侵犯之意也。 厥今彼人等, 或願爲來居者、或頻數使人者、或來獻土宜者, 其爲往來, 似乎慕義, 而中心誠僞, 未敢悉知。 然彼人之願爲來居者, 一不送回, 幷皆受之, 則彼將控于朝廷, 以我朝爲招亡納叛必矣。 儻降勑諭, 問其事由, 將何以對? 欲圖後患, 當於今日圖之, 宜具上項事, 因以奏朝廷何如? 如其奏達, 以書乎? 以言乎?" 僉曰: "凡出來人, 若係上國, 則發還上國, 若係本國, 則給親完聚, 其餘待之以厚, 送回本土。 前來金山, 雖自稱本國人, 觀其勢, 逃來之人也。 旣知其詐, 而受之不還, 誠爲未便, 亦令送回本處, 則彼無控訴之端矣, 何煩奏達?" 右議政崔閏德等議曰: "諸臣之議似矣, 但其受所管人公幹, 願爲來居者及李滿住、撒滿答失里、沈吒納奴等, 欲遣子壻弟姪侍衛者, 依古者交質之法, 許令從願, 則彼此相信, 而聲息相通, 庶幾兩便矣。 彼將何緣而控訴乎?" 上曰: "金山自稱本國人, 國家以詐稱送回, 則其本國人之在彼者聞之, 意謂我國之不納, 將不出來, 是杜本國人出來之路也。 雖曰假稱, 姑令留置, 以開本國人出來之路何如? 更議以聞。" 喜曰: "國家留金山, 衣之爵之, 以爲本國人也。 今來也叱多也相哈之言曰: ‘金山是吾同姓三寸叔。’, 則非本國人也明矣。 其詐稱之實、逃來之迹見矣。 今旣知其詐, 盍亦送回本土乎?" 兵曹判書崔士康曰: "稱本國人出來者, 辨其眞僞, 以爲去就, 則彼人詐稱者, 必不出來, 而眞本國人, 則豈無繼踵而來者乎?" 上曰: "金山出處, 令禮曹更覈以啓。"
地名: 順天 (全羅道, 都護府)
年: 1440.0

○刑曹啓: "全羅道
              順天囚私奴都羅大謀殺其主, 請依律處斬。" 從之。
地名: 順天 (全羅道, 都護府)
年: 1453.0

○罷朴以寧、趙石崗、咸禹治、李承孫, 以以寧等附宗瑞, 承孫亦以局戲, 從遊於瑢也。 承孫爲人, 容端而習於儀, 善治吏事。 然性本奸貪, 嘗爲吏曹正郞, 堂上緘封政案, 承孫拆之, 竊付他人之名, 判書許稠覺之, 欲啓治罪, 兼判書黃喜及諸郞官營救, 得兔。 又請兵曹郞官, 授防牌五十餘人職, 斂祿米各一石, 以其半與妾妓, 妓曰: "平生嫁夫多矣, 如此之事, 不爲也。" 郤而不受。 其父母居第, 爲長孫李永忠所占, 承孫誘之曰: "汝以此家遺我, 仕宦唯其所欲。" 永忠許之, 遂奪之。 爲承旨時, 有李大成者, 舟運白米五十石、綿布五十匹納之, 又納良馬一匹, 大成自別坐至拜監察。 受閔解銀鐥, 授解監察。 嘗扈從溫陽, 誅求州縣, 舟運米布于家。 及爲都承旨, 以妻兄李根專爲順天守, 妻弟李根繼爲(實城)
                  〔寶城〕
                
              , 妻姪金愼行爲長興。 聞三邑鰒魚之貴, 索而送之, 換米穀, 歲輸于家。 又以奴婢納于咸吉道
              利城, 未畢, 而已受都官易換文券。 有知而議之者, 畏其勢熖, 莫敢誰何。 家本不饒, 京中置大家四區。 文宗欲鞫之, 以風聞不果。 又通事之赴京者, 皆授麤布一匹, 納好綵段一匹, 通事等皆苦之。 其奸貪如此, 一不敗露, 時人謂之福人。 爲刑曹判書、大司憲, 若係顯名朝士及宰相之事, 則故不治, 奸謀秘計類此。 至是罷黜, 人皆快之。
地名: 順天 (全羅道, 都護府)
年: 1456.0

○忠淸道分司憲掌令洪敬孫啓曰: "公州官奴告, ‘前牧使李宗孝、判官宋孟涓在任時, 濫用義倉綿布, 徵諸人吏充之。’ 臣按驗得情, 請抵罪。 又張堅與淸州人李養元、陳孝忠訟奴婢, 本州牧使皇甫恭, 受孝忠婢子納衙中, 臣按驗其婢, 果在衙中, 推劾未畢, 承召而來。" 全羅道分司憲執義柳誠源啓曰: "順天人朴長命告, ‘府使鄭有容, 以父仁不勤田獵殺之, 徵隨獵者綿布, 軍士則人一匹, 主吏則人五匹, 臣欲鞫之, 有容辭以疾, 辭連人則鞫之, 成案而來。" 傳旨義禁府曰: "淸州牧使皇甫恭, 受部民所贈婢子, 順天府使鄭有容, 杖殺船軍朴仁, 又徵斂雜物於部民, 其推鞫以啓。"

○庚戌/傳旨刑曹曰: "軍資監奴韓得敬、順天官奴許悟、義盈庫奴黃衆改名允禮、奴黃孝誠、都官奴朴吾乙未改名春美、奴金吾乙麻知改名孟興、奴若守改名陳治、奴洪自瓊、奴尹德生、奴宋天守改名田守、內資寺奴張住持改名治孫、奴張末同、內贍寺奴壽佐改名陳壽、奴玄勿金、上林苑奴金元萬改名麗山、奴咸今生、通禮門奴洪仲山、德寧府奴車麻老、長興庫奴毛同改名金同、黃州官奴金允山、仁順府奴金致、司醞署奴金吾乙未同改名麗生、古阜官奴都末生、金海官奴亏加應之改名柳雨、奴沈末同、忠州官奴金吉生、南原官奴梁亡吾之等, 今爲原從功臣, 已永許爲良, 其削名奴籍。" 又傳旨曰: "臨瀛大君
              璆奴李勝連、奴金龍守、桂陽君
              璔奴金今音同、右議政李思哲奴內隱同、奴洪智、兵曹判書申叔舟奴梁叱同伊、吏曹判書權擥奴金波智、鎭撫陳善奴介同改名孝孫等, 今爲原從功臣, 已永許爲良, 以公賤年歲相準者充給。"
地名: 順天 (全羅道, 都護府)
年: 1468.0

○放癸酉年亂臣緣坐人外方從便者, 大丁叔金他乃、鄭冠叔純祐、安祐孼姪則金吾無只、張貴南叔末孫、奉汝諧孼叔德生、黃善寶姪張生ㆍ叔黃信、黃義軒姪末同ㆍ玉中ㆍ謹中ㆍ哲守、鄭孝全姪興生、趙順生姪趙銛、鄭苯姪世存ㆍ玉守ㆍ孝同ㆍ玉同、朴季愚姪彭老、金衍姪義同、趙完圭姪加麻耳ㆍ三元、趙藩姪永達、植培姪馬叱同ㆍ介叱同ㆍ牛叱同ㆍ永山ㆍ命山、仲恩姪介叱同、元矩叔元美ㆍ益達、高德稱姪仲規ㆍ石同ㆍ萬同ㆍ光大、金宗瑞姪永德ㆍ無適ㆍ明察、尹處恭姪上佐ㆍ尹濟ㆍ尹濱、李命敏姪孟準ㆍ銀同ㆍ銀哲ㆍ興祖ㆍ榮祖ㆍ哲同ㆍ煥昇ㆍ年同ㆍ末孫ㆍ吾乙ㆍ未同ㆍ芿叱同ㆍ仲同、李賢老叔順之、李耕㽥姪維漢ㆍ末同ㆍ季同ㆍ李儼ㆍ石同ㆍ未同ㆍ世中; 及趙衷孫給付功臣家爲婢者, 張貴南妹鶴非ㆍ末非、黃善寶妹召史、趙完圭妹精正、仲恩妹貴德、元矩妹心伊、梁玉妹義非、金有德妹莫莊、黃貴存妹厚存ㆍ閏存; 諸邑安置者, 元矩姪孝孫、高德稱姪孟規、崔老妹內隱伊ㆍ內隱德。 丙子年亂臣緣坐人內外方便從者, 趙淸老叔壽山、江山姪牛叱同ㆍ千同、河偉地姪河浦ㆍ河汾ㆍ龜同、李徽孼叔李才、權著姪權孫件ㆍ伊同ㆍ莫同、李昊姪永石、朴仲林姪斯悌ㆍ斯枰ㆍ斯楨ㆍ成年ㆍ哲守ㆍ介叱同、朴崝姪敬孫ㆍ謙文ㆍ信文ㆍ守文ㆍ思文、宋石同叔宋仞、金文起孼叔仇守ㆍ介叱知、成勝姪萬年ㆍ兆年ㆍ億年、柳誠源姪柳種今ㆍ年生ㆍ守佐ㆍ文山、李智英孼叔李遺ㆍ李義及成燃ㆍ成炤ㆍ安祖述ㆍ崔孟漢ㆍ崔季漢; 給付功臣家爲婢者, 權著妹召史、許慥妹小斤ㆍ召史、李裕基孼妹孝全、崔沔妹莫非、權著孼妹召史。 乙酉年亂臣緣坐人內, 諸邑安置者, 金處義姪犀角ㆍ文孫ㆍ龍角、叔孝忠、孼叔義松、崔潤姪孝同ㆍ哲山ㆍ哲同ㆍ水丁、奉石柱叔安唐; 官婢定屬者, 崔潤孼妹水德; 待年爲奴者, 金處義姪三角ㆍ麟角ㆍ三同ㆍ凡伊ㆍ龜角ㆍ終角、崔潤孼姪春同ㆍ小山、任實付處吳凝、義州充軍文尙德、官奴永屬海南
              李崗ㆍ咸悅
              李閒、定屬大興
              劉昭ㆍ忠州
              崔倫、流人光陽
              李宗根ㆍ順天
              安克頓ㆍ寧海
              裵孝思、晋州付處羅裕善。 時, 世子以上疾劇, 憂懼不知所爲, 議放癸酉以來亂臣叔姪姊妹之緣坐者凡二百餘人。 左議政朴元亨功臣婢妾義非, 亦在放中, 元亨頗懷不平, 謂同副承旨韓繼純曰: "義非本系賤人, 放之亦賤, 不放亦賤。 況此婢乃我功臣錄券付婢子也, 其代身亦應充給, 請申此意。" 繼純默然, 左贊成金國光謂繼純曰: "此事何不圖之於初? 今雖不卽啓達, 以黃標蔽付義非二字而下傳旨, 則不妨。" 繼純又默然, 商量者久之, 於義非二字傍付空黃標, 以元亨所言申之。 世子曰: "今朝蓬原君云: ‘緣坐者雖本系賤人, 放還本主, 亦上恩也。’ 業已議定, 不可回異。" 遂不聽。 昌孫功臣奴婢, 亦有放者, 昌孫略不介懷。 義非者, 初爲元亨再從叔妾, 旣被緣坐, 元亨遂占爲功臣婢作妾, 生二子。
地名: 順天 (全羅道, 都護府)
年: 1469.0

○傳旨義禁府: "永屬亂臣康純妻富貴于昆陽, 妾春月于熊川, 弟末生于海南, 孽弟春生于固城, 子碩孫妾玉今于河東, 妾觀音非于泗川, 吳致權母卜之、妹五音粥于茂長, 閔叙妻石非于金海, 孽弟吾乙未于興陽, 朴自河兄自江于河東, 卞自義妻終生于固城, 曺敬治繼母終今、孽兄仲生ㆍ繼生ㆍ末生于長鬐, 李之楨父灼于寧海, 盧守同父祐于昌原, 崔戒之妻敬順于三元, 妾流伊、今音德于昆陽, 張益之妻甫德、妾子亡金ㆍ今音同于固城, 張順之妻陽非、妾龍非于盈德, 蔣西妻仲今、妾介德ㆍ延非于機張, 辛井保妻召史于寧海, 金實父憐先、妻權月、後妻善莊于鎭海, 曺允信父夢暉、文致彬父郁于興陽, 妾訥加伊、性非于光陽。 安置吳致權孽三寸叔加八里、卜仲于茂長, 閔叙妾女壻李玉山、三寸姪信同于昌原, 三寸姪乙同于興海, 朴自河三寸姪義宗于河東, 曺敬治孽三寸叔衆伊于固城, 者乙未、干麿孽三寸姪加沙、弟麻丁、異母弟介同于寧海, 洪亨生兄利生于沃溝, 異母弟利壽于盈德, 三寸姪季孫、哲孫于海南, 李之楨弟之斡、孽兄順生于延日, 姜利敬兄利誠于順天, 盧守同弟守剛、三寸叔禧禎、祉祈于固城, 弟守城于昌原, 辛井保兄鼎保、三寸姪緝ㆍ繡ㆍ樑ㆍ繼ㆍ緖于東萊, 兄益保、孽三寸姪卜只ㆍ同玉于河東, 孽兄存者于寧海, 孽三寸姪巾之ㆍ達亡ㆍ內隱同于梁山, 曺允信兄允屋、三寸叔仲敗ㆍ景明、三寸姪加朴于扶安, 文致彬兄有彬于羅州, 盧敬孫弟信孫于務安, 李鐵柱兄鈴柱、弟石柱于海南, 趙順宗孽三寸叔安守于順天, 趙永達弟永哲于鎭海, 李仲淳弟叔淳于長鬐, 金昌孫弟廣孫于盈德, 崔緩孽三寸叔都致于昆陽爲奴婢。 保授吳致權女子吳非于外祖中和住甲士楊孝順, 閔叙女子仲非于金海定役母石非, 洪亨生孫子方麿赤于安岳住從祖母火者羅友明妻七寶, 崔戒之子三亨、三利于昆陽定役母敬順, 張益之子芿叱同ㆍ萬同于固城定役母甫德, 蔣西子石乙伊于機張定役母仲今, 妾子哲同ㆍ哲山于機張定役母介德, 金實子升孫于鎭海定役母權月, 文致彬妾子亡吾之于光陽定役母性非, 李夏子正守ㆍ木守于賜柳漢婢母萬非, 竝待年永屬奴婢。 保授康純三寸姪金無赤于藍浦住母卜守, 阿只于潭陽住母命斤, 閔叙三寸姪石同于連山住母閔發妻李氏, 孽三寸姪山伊于報恩住母內隱伊, 洪亨生三寸姪虫介于尼山住母丹奉, 玄石ㆍ乙石于尼山住母彭非, 孝石于尼山住母允德, 李之楨孽三寸姪順同于星州住母召史, 姜利敬三寸姪命重于外祖順安縣令金孝振, 竝待年安置。"
地名: 順天 (全羅道, 都護府)
年: 1470.0

○傳旨義禁府曰: "蓬原君
              鄭昌孫賜給亂臣李裕基妻雪非、女子加叱仇之、末非、莫今, 右參贊黃孝源賜給李裕基女子小斤召史, 善山付處李貞元, 瑞興安置高承益、承厚, 康津官奴定屬康孝文兄孝誠ㆍ弟孝舜, 孝文妻未同保授妾女子孝今, 左承旨尹繼謙賜給姜利敬妻末非及末非保授子今丁、女子謁今ㆍ世今, 愼氏保授姜利敬女子終今, 海南安置姜利讃、姜利溫, 金孝震保授姜命重, 靈巖安置姜利仁、姜利順, 順天安置姜利誠、泗川安置姜利興、姜利恭、姜利行, 河東爲奴尹末孫, 巨濟官婢定屬春非, 全州接母保授卵生, 戶婢石非保授億丁、萬丁, 靈巖安置許氏保授連同, 羅州安置趙治、趙孟根、趙季根、韓山充軍李季明, 平山爲奴慶由恭, 海南爲奴金孝祖, 順天付處趙哲山等放送。 星州官奴永屬楊有源、楊得源、楊繼源本州安置, 掌隷院定屬&#x2497D;婢件伊、四月給其所乳養&#x2497D;女子修理及乳兒。"
地名: 順天 (全羅道, 都護府)
年: 1472.0

○諭全羅道觀察使金良璥、水軍節度使李惇仁曰: "頃者, 聞順天、興陽、樂安等官諸島中, 有八、九人作黨爲盜者, 已令卿等捕獲, 未知卿等已認賊所向乎? 又聞樂安將校金倍、順天居私奴裵永達ㆍ玉山ㆍ朴長命等三十餘人作黨, 乘四船, 持弓矢, 或詐爲倭人, 或爲濟州人, 依泊諸島, 劫掠採海人, 又於邊邑放火作賊。 卿等務出奇謀捕獲以啓, 然不可煩擾, 務要秘密。" 又以此諭慶尙道觀察使、水軍節度使。
地名: 順天 (全羅道, 都護府)
年: 1474.0

○傳旨義禁府: "放珍島永屬官婢小斤加伊ㆍ婢溫伊ㆍ婢卜今ㆍ婢老介ㆍ婢內隱非ㆍ婢丁非ㆍ婢卜非ㆍ婢卜加伊、淸河永屬官奴李文仲、興海永屬官奴李承仲、南海永屬官奴李禮中、康津安置李芿叱同ㆍ李銀同ㆍ李金同ㆍ仲孫ㆍ金生叔ㆍ丁仁ㆍ丁終同、長鬐永屬官奴李永山、順天永屬官奴李介甫ㆍ李陽生ㆍ夫老ㆍ只下通ㆍ李同、水原安置許惟禮、造紙署徒年定役朴延年ㆍ朴侶ㆍ韓玉山ㆍ許山ㆍ鄭麟孫ㆍ金仲元ㆍ徐用守ㆍ金今山ㆍ魯叔文ㆍ金生ㆍ金長守ㆍ咸善同ㆍ李莫同ㆍ金有信ㆍ林貴成ㆍ龍石生ㆍ崔乃斤乃ㆍ咸連ㆍ鄭止善ㆍ池古進ㆍ鄭文、礪山付處孟碩欽、龍安付處金承順、南原付處金性原、中學書吏定屬趙忠武ㆍ朴好謙。"
地名: 順天 (全羅道, 都護府)
年: 1481.0

○義禁府啓: "逆賊緣坐人等, 保授族親, 而今已年滿者, 或安置、或定屬于諸邑, 具數錄啓。 逆賊李施愛妾女李非, 珍島官婢定屬。 逆賊李明孝孼三寸姪莫同, 光陽安置。 逆賊李宗讓孼妹舍今, 順天官婢定屬。 逆賊孟順仁妾女巨夫非, 長鬐官婢定屬。 逆賊韓赫女子率非及貴今, 河東官婢定屬。 逆賊張奉子三同, 鎭海官奴定屬。 逆賊李孝純三寸姪竹善, 海南安置。 逆賊金滌子於吾金, 昆陽官奴定屬。 逆賊金成右三寸姪孝孫, 光陽官奴定屬。 逆賊崔自常三寸姪北間, 鎭海安置。 逆賊崔潤孫妾子懷生, 興陽官奴定屬。 逆賊金致溫三寸姪北間, 巨濟安置。 逆賊崔得京子伐應巨, 長鬐官奴定屬。 逆賊嚴興孫女子銀非, 河東官婢定屬。 逆賊趙璧許接人班者孫子石乙山, 咸原站奴定屬。 逆賊趙璧許接人金乞明三寸姪巖回, 咸原站吏定屬。 逆賊李孝宗許接人衆伊子同叱守、金叱同及雙龍女子梅花, 積生站奴婢定屬。 亂臣金昌孫子玉山, 金浦官奴定屬。 亂臣盧敬孫子末同, 長興官奴定屬。 亂臣崔湲子承同, 南平官奴定屬。 亂臣南愈女子命福, 廣州官婢定屬。 亂臣張益之子末同, 醴泉官奴定屬。 亂臣趙順宗三寸姪末孫, 驪州安置。 亂臣李季良三寸姪石乙同, 交河安置。 亂臣辛井保三寸姪玉同, 金海安置。 亂臣卞自義妾女召史, 密陽官婢定屬。 亂臣李仲淳三寸姪末致, 河東安置。" 從之。
地名: 順天 (全羅道, 都護府)
年: 1482.0

○義禁府啓: "亂臣逆賊緣坐年未滿者, 曾授族親, 今皆年滿, 請屬諸邑爲奴婢。 康純姪阿只, 潭陽, 高福老姪永同, 大靜, 金昌孫凡伊, 淳昌, 李之楨姪順同, 星州, 崔戒之子三利, 昆陽, 李仲淳女多波, 大丘, 李宗根姪石乙同, 順天, 崔漢宗孫叔達、韓繼春女定非、李林子同叱金、嚴興發子處智等, 河東, 金玉生姪豆應夫及童萬, 長興, 李英發子銀同, 康津, 金河生子閑同, 迎日, 崔得京姪汝虛, 長鬐, 孫田生子丁石, 興陽, 欣萬孫孫山, 光陽, 金漢京女貴珍, 咸原站。" 從之。
地名: 順天 (全羅道, 都護府)
年: 1489.0

○全羅左道水軍節度使禹賢孫啓: "十月二十三日倭船四隻寇順天府
              多老浦, 搶奪居民衣糧, 殺私奴莫金等二名, 而府使金守貞、突山萬戶任採不赴援, 請鞫之。" 兵曹據此啓: "倭賊恣行不忌至於如此, 其所殺傷, 必不止此。 節度使禹賢孫、虞候曺益文及守貞、採等, 以邊將不謹守禦, 致令倭賊群行攻刦, 以至殺害人物,

○乙丑/御經筵。 講訖, 執義丘夙孫啓曰: "金世勣知憲府論己, 而不馳詣行宮, 人臣之罪孰大於此? 請痛懲以戒後來?" 獻納尹兢啓曰: "人君苟不明賞罰之權, 則何以爲治? 國家儲養將士者, 將以爲用也。 世勣雖有弓馬之能, 然其心不敬如此, 此厥不懲, 祗釀成其驕侈之心耳, 何以爲後日之用乎?" 上曰: "世勣無學解, 此特計料之錯耳, 左遷足矣。" 領事李克培、同知事李世佐啓曰: "計料錯誤耳, 安有不敬之心乎?" 夙孫啓曰: "閔永慕命還除順天府使, 請依《大典》, 準期不敍。 方今士習日卑, 貪競成風。 前此, 昌慶宮修理都監員皆超擢之, 今永慕之心以爲: ‘事畢則必有異數。’ 希望上恩, 不欲捨去, 故提調來啓耳。" 上曰: "永慕何得請囑于提調? 提調又安肯聞其言而來啓乎? 已令還授, 又何罪之?" 兢又啓曰: "臣嘗在鄕村, 備諳民弊, 徵債是已。 (內需寺)
                〔內需司〕
              長利中廢而復立, 何也? 當春時則使民之願受債者, 糞其田, 終日服勞, 始給數斗之債, 當秋斂時, 多領人徒, 稱爲督債, 出入閭閻, 奪其財物, 無所不至。 禾未登場, 旋被刦奪, 白屋蕭然由此也。 昔仲虺贊成湯曰: ‘惟王不殖貨利。’ 以殿下之聖德, 而殖私貨, 以累大德, 臣竊痛之。 請罷(內需寺)
                〔內需司〕
              長利, 以便於民。" 上曰: "向者罷而其後復立, 其時與宰相商議可否爲之耳, 予豈不知民弊乎? 前此, 海州居奴有不法之事, 因牧使鄭誠謹之啓, 卽令治罪。 今復如是, 則令守令治罪可也, 又何罷爲?" 兢曰: "未知殿下爲何事而殖貨乎。 無乃爲佛耶?" 上曰: "何謂爲佛? 我無崇佛之事。"
地名: 順天 (全羅道, 都護府)
年: 1493.0

○丙寅/受常參, 視事。 左承旨金應箕將刑曹啓本啓: "順天居私奴萬山, 以私奴性仇之所騎馬踏損其田, 與之相詰, 性仇之以兩膝壓觸萬山胸膛, 萬山拔所佩刀, 刺性仇之腹肚殺害罪, 律該鬪歐故殺人斬待時。" 上顧問左右。 大司憲李世佐對曰: "刺殺明矣。 但其初心非欲殺之也。" 應箕曰: "觀其招辭, 只欲離却, 非故殺也。" 上曰: "議于議政府、六曹、漢城府。" 尹弼商、盧公弼議: "萬山與性仇之相鬪, 雖無殺害之心, 旣以刀刺腹, 卽有害心, 當論以故殺。 今若論以鬪毆殺蒙宥, 則恐成格例, 非止殺之義也。" 李克均、柳輊、鄭崇祖、金自貞、權侹議: "臣等謹按《律解辨疑》, 鬪毆者原無殺心, 因相毆殺人者絞, 以刃相毆而用刀, 卽有害心, 又非因鬪爭無事而殺, 是名故殺, 雖因事而用兵刃殺者, 與故殺同。 今萬山雖初無殺心, 又因毆鬪, 然至用金刃, 加之致命之處, 卽有害心, 未免故殺, 律當處斬。" 金礪石、李陸議: "萬山爲性仇之所窘, 意在離却, 遂用金刃, 加致命之處, 雖因毆鬪所爲, 便有殺害之心, 按律則當論鬪殺, 原情則事涉故殺。" 尹孝孫議: "旣用金刃, 刺腹肚以殺之, 是故殺, 不可論以因毆鬪而殺。" 申從濩、朴元宗議: "萬山、性仇之, 本無讎怨, 因一時鬪狠, 用金刃殺害。 《大明律》鬪毆條: ‘凡鬪毆殺人者, 不問手足金刃他物竝絞。’ 斷以此律爲當。 但事在赦前, 伏惟上裁。" 傳曰: "殺人, 罪之重者也。 如其故殺, 雖人主不可擅生之也。 鬪毆殺與故殺定議以啓。" 弼商、崇祖則曰: "以金刃刺殺致命處, 此故殺也" 餘皆曰: "當論以鬪毆殺矣。" 傳曰: "性仇之年壯而力强, 萬山年小而力弱, 雖以金刃刺之, 然見侵於性仇之, 不忍其苦, 要以離却耳。 然則鬪毆殺, 而事在赦前, 可減死矣。"

○庚子/受常參, 視事。 左副承旨權景祐將刑曹三覆啓本啓: "益山囚私奴於屯與在逃寺奴寬伊等, 燒順天居權幻同家, 刦奪財物, 射殺人罪, 律該斬待時。" 從之。
地名: 順天 (全羅道, 都護府)
年: 1494.0

○丙申/受常參, 視事。 左副承旨權景祐將刑曹啓本三覆啓: "益山囚私奴於屯與在逃寬伊今、靑山、石乙同、延同, 物故今音同、朴長守、今音同燒順天民張幻同家, 殺人奪取衣物罪, 原州囚私奴朴莫山强盜白金家罪, 律該斬不待時, 在逃者追捕斬, 妻子依《大典》屬所在邑奴婢。" 從之。
地名: 順天 (全羅道, 都護府)
年: 1500.0

○壬戌/兵曹啓: "前日倭奴寇掠馬島, 至殺主將, 其憑陵我國甚矣。 又不卽還其巢穴, 更益西向, 竊掠之心猶未已。 臣等竊料, 全羅道沿海郡縣, 如順天、長興、樂安、寶城、光陽、康津、海南, 距海纔數十里, 皆賊路要害之地, 而守令多非武臣, 何能操兵禦敵乎? 若値賊鋒, 臣恐望風縮首, 莫敢誰何, 請令其道節度使申勅, 預爲措置, 且擇遣有武才守令。 且慶尙道賊變可畏, 甚於全羅, 然非島主背叛, 則無足慮矣。 若全羅則草竊之患尤慮也。" 從之。
地名: 順天 (全羅道, 都護府)
年: 1502.0

○丙寅/受常參, 御經筵。 持平權輳曰: "我國所用之法, 如《大明律》、《經國大典》及《續錄》非不詳也, 今一宰相若云某法可立則立之, 一宰相若云某法不便則改之, 日漸紛更。 臣意, 如可行之法, 則令議政府、六曹、漢城府同議立之, 勿使紛更。 今刑曹以公私賤許接人, 或僞造文記, 爲己奴婢, 訟于官府, 規免其罪者, 若奸詐現著, 則全家徙邊事, 受敎立法。 臣意, 如此則三度得伸之法不行矣。 凡奴婢投托于勢家, 主若迷弱, 則反以主爲奸詐, 主不能自明, 遽使全家徙邊, 則雖欲自伸, 其可得乎? 凡官吏賢愚不同, 京中則如掌隷院、刑曹非一員, 猶云可矣, 外方則以一守令之偏見, 其所辨決, 豈皆盡得其宜乎? 如此而遽使治罪, 甚未便。 若不得已用此法, 則令觀察使啓聞決折後治罪。" 王曰: "臺諫所啓是耶?" 特進官尹孝孫曰: "輳所啓, 刑曹受敎果不便。" 正言吳益念曰: "《周易》復卦云: ‘雷在地中復, 先王以至日閉關, 商旅不行, 后不省方。’ 以其冬至一陽始生, 故欲靜以守之, 以順天道。 今則冬至, 受賀、用樂, 或相問安, 商旅雜行, 殊非順天道之意。 且冬至、正朝, 例獻三大殿方物。 成宗嘗敎云: ‘外方所貢方物, 皆出於民, 心所未安, 其來已久, 故不敢廢耳。’ 明年天使出來, 調度必煩。 今年亦因入居, 民間騷擾, 請權罷冬至、正朝方物。" 不答。
地名: 順天 (全羅道, 都護府)
年: 1507.0

○甲午/臺諫合司啓曰: "旣盡陳其情, 而亦悉聞上敎矣。 上以爲收議, 而不允, 是以臣言爲不當也。 臣等不敢居職, 請亟遞臣等之職。" 獻納朴祥啓曰: "臣以母病相見, 歸光州, 頗聞守令不法。 順天府使李公信貪婪無比, 刑罰刻薄, 又畜樂安官婢於衙內, 請托公行, 作弊多端。 同福縣監李懇, 以田八結, 作一牛, 從名輪駄, 駄價緜布, 一結收一匹, 輪督民間, 用之於官。 南平縣監宋麒孫刻木爲人, 名曰木將校, 用以施令, 一刻稽留, 罰徵緜布、米、太, 性又柔懶, 牽制奸吏。 礪山郡守李元英多率奴婢, 又率成雙子弟, 凡官廳出納之物, 令其子弟監之, 多行不法, 請皆罷職, 以警其餘。 又聞定難功臣金良彦覲親于湖南, 率奴三十餘名, 所經各官, 多般侵虐。 監司令珍原、金溝等倅, 檢擧支供, 不由直路, 橫行各官, 煩擾太甚。 良彦特蒙上恩, 初陞堂上, 所當謹愼, 而驕縱如此, 監司亦委定差使員, 致令作弊, 不得無罪, 請皆推問。" 大司諫南慄啓曰: "密陽府使鄭子芝爲海州判官, 貪汚尤甚, 州人怨之, 播諸詩章, 及爲任崇載從事官, 採紅駿於慶尙道, 囚督列邑人吏, 受賂還放, 以驛馬公然輸家。 爲人如此, 可以堪牧民之任乎? 善山府使李琬, 自盜官物, 載船輸京, 又令其子, 連續轉輸, 嶺南一路, 以琬爲貪汚第一, 延安府使任浩, 盜官物, 載船輸京, 連被告訴, 宜皆罷黜。 高山縣監張翼, 日事飮酒, 不治公務, 亦宜罷黜。" 傳曰: "土田、臧獲、蔭加、永文等事, 皆不允。" 傳于朴祥曰: "所啓守令不法事, 豈盡親見之乎? 若不親見, 聞於一人, 則一人之毁譽, 或未必公也, 見褒貶後, 當推問之, 金良彦事, 推問於監司。" 傳于南慄曰: "獻納則下鄕親聞之, 卿何從而聞乎, 何不公議於僚中, 而獨啓之乎? 黃海道褒貶已來矣, 延安府使居最, 當推問於監司。" 慄啓曰: "臣舊聞此語, 近因論啓大事, 未及議于僚中, 適見朴祥之啓, 臣亦啓之。"
地名: 順天 (全羅道, 都護府)
年: 1509.0

○臺諫啓前事, 不允。 憲府又啓曰: "順天府使李公信, 以樂安官婢爲妾, 率畜衙內, 多與米布。 事干已服, 而公信不服, 請下禁府推之。" 傳曰: "可。"

○義禁府堂上宋軼、朴說、張順孫、安瑭啓曰: "李公信前任順天府使時, 所率樂安官婢贈給官物事, 已承服, 依律罪之, 則宜錄贓案。 然公信率畜, 僅三十五日而還, 所贈亦不過緜布五匹、米十斗竝魚物而止耳。 此非常時家畜妾例也, 論以入己, 錄於贓案, 於情法何如? 玆敢取稟。" 傳曰: "此非家畜者例也, 果於情法不當。 其議于政府及府院君以上。" 柳洵等議: "皆以爲錄案適重, 獨(李輯)
                  〔李諿〕
                ), 請計贓錄案。" 命以與人贓照律。
地名: 順天 (全羅道, 都護府)
年: 1510.0

○壬寅/平城府院君
              朴元宗卒。 傳于政院曰: "卽聞平城之卒, 不勝哀慟。 古者大臣之卒, 親臨弔喪。 古今雖異, 然元勳大臣也, 擧哀何如? 問于政府。" 領議政金壽童啓曰: "元宗之卒, 臣等亦爲痛惜。 成宗朝, 因大臣之卒, 欲擧哀, 而有上殿故不行。 今亦有上殿, 而且當出師之時, 不擧凶事, 乃舊例也, 此雖美事, 今時則不可。" 傳曰: "成宗朝事, 予亦聞之。 然予意如此, 故問之耳。 不御肉膳, 凡所以賻贈之典, 倍於常例。" 元宗, 順天人, 由武擧進, 美風姿。 廢主末年, 位至正二品, 元宗之姉, 乃月山大君
              婷妻也, 廢主通焉, 長在宮中。 廢主特授元宗崇政加, 元宗憤之, 語其姉曰: "何爲忍生, 飮藥而死。" 元宗見國事無如之何, 嘗俯仰噓唏, 一聞成希顔之言, 決意廢立。 及擧事, 國人皆曰: "首議者必朴令公。" 丁卯夏, 朝廷論斥柳子光, 子光欲倚元宗爲助, 以書恐動之曰: "吾與公, 竝以武人, 躋崇品, 文士多不悅。 唇亡齒寒, 我黜, 次及公。" 元宗笑答曰: "朝野切齒久矣, 恨公不早退。" 子光破膽。 及爲三公, 自以武夫, 懇辭。 疾革, 上遣承旨, 問所欲言, 元宗起謝曰: "但願主上愛惜人才而已。" 然不學無術, 信聽讒言。 嘗有人告曰: "諸文士將欲駁公, 且謀去有功之人。" 元宗信之, 欲悉除去, 妻族金世弼, 力解而得止。 性又好勝, 雖在上前, 未免形諸辭色。 賄賂輻輳, 施與過當。 燕山旣廢, 多占出宮名娼爲婢, 構別室畜之, 居處飮食, 僭擬無度, 時人非之。 賜諡武烈。
地名: 順天 (全羅道, 都護府)
年: 1517.0

○臺諫啓前事。 憲府啓曰: "冬月各司, 皆劑煎藥, 殺取生牛皮煮之, 其弊至重。 進上外請一切禁之。 全羅左道水使李宗仁, 性本陰鷙, 管下守令, 擧爲頣指氣使。 順天人朴瀣訟其繼曾祖母奴婢, 至得御決, 而以瀣婢爲妾而欲奪之, 使所知錄事李叔良, 托稱使孫, 訟于樂安, 宗仁囑其倅白壽長, 托以違端, 杖殺朴瀣, 使叔良盡得其奴婢, 仍厚待叔良, 盡取其所欲得者而帶去。 宗仁請先罷後推, 幷推壽長、叔良, 其所得奴婢, 幷屬公。" 傳曰: "煎藥一切禁之。 李宗仁所犯雖重, 然何可不推而先罷乎? 白壽長、李叔良及奴婢等, 先推後處之, 可也。 餘皆不允。"
地名: 順天 (全羅道, 都護府)
年: 1524.0

○臺諫啓曰: "全羅左道水使柳墉, 以私憤, 發遣本營羅將, 鎖致順天府吏, 杖百餘, 或有逃亡者, 遂捉致其妻, 囚於舟浮之海中, 而以小船往來饋食云。 夫鄕吏, 例通仕路, 則其妻不類賤人, 而至囚船中, 與船卒雜處, 至爲未便。 且擅役順天才人白丁二百餘名, 又其近營四五里內居民, 竝皆擅役, 使順天官, 反不得役之, 吏民不勝其苦, 率皆逃散。 順天本大處, 而今則極爲殘弊, 此人所失至重, 本府亦當推之, 然請先罷後推。" 諫院啓曰: "中和郡守安智, 以不緊奴婢事, 與妻同生, 或相鬪; 或呈訴, 有關風俗, 不合長民, 請遞。" 傳曰: "柳墉所犯, 則所當先罷, 但先罷後推之事, 宰相皆以爲未便。 若推之, 則可知其實也。 安智前日果以訟事, 至於被推, 然今可爲本道守令者數少, 不可以一被推之故, 而遞之。"